jkorsvik/nowiki_second_scrape_merged huggingface dataset:
Christian Bærentsen

Christian Bærentsen (født 14. mai 1862 i Tórshavn, død 6. januar 1944 på Frederiksberg) var en færøysk dommer, embedsmann og politiker. Han var amtmann på Færøyene 1897–1911, som den eneste færøyingen i dette embedet.
Han var sønn av kjøpmann, redaktør, lagtings- og folketingsmann Enok Bærentsen og hustru Anne Cathrine Jacobine Pauline Kiergaard. Bærentsen-familien fra Sund fostret flere politikere. Christian var nevø (brorsønn) av folketingsmann Bærent Bærentsen og fetter av Tórshavns viseborgermester Carl Bærentsen. Christians søster Valborg giftet seg med sysselmann og lagtingsmann Thomas Juul Petersen; deres sønn Thorstein Petersen ble lagtings- og folketingsmann.Han ble sendt til kostskolen Herlufsholm, og tok studentereksamen der i 1880. Han studerte norrøn filologi i to år før han skiftet til jus, og tok juridisk embedseksamen ved Københavns Universitet i 1886. I 1881 var han med på å grunnlegge foreningen for de færøyske studentene i København, Føroyingafelag. Etter at han fullførte studiene, arbeidet han på rådhuset på Frederiksberg og i Justisministeriet i København, og ble fullmektig i ministeriet i 1896. Han stod for utgivelsen av de offentlige kunngjøringsbladene Lovtidende og Ministerialtidende. Han var også manduktør ved universitetet.Han giftet seg i 1890 med Anna Dorothea Maria Kock (1865–1945), datter av Færøyenes tidligere sorenskriver Emil Kock og hans færøyskfødte hustru Maren Vangine Djurhuus.I 1897 ble Bærentsen utnevnt til amtmann på Færøyene med bolig i Tórshavn. I egenskap av sitt embede ledet han også forhandlingene i det færøyske Lagtinget. Han ble en drivkraft i utviklingen av næringsveier og kommunikasjon på Færøyene, og hadde forståelse for den færøyske nasjonalbevegelsen, og nøt derfor stor tillit blant færøyingene. Lagtinget valgte Bærentsen til medlem av det danske Landstinget for Færøyene i 1902. Han sluttet seg til Venstrereformpartiet, i likhet med Færøyenes folketingsmann Jóannes Patursson, og viste seg som en dyktig parlamentariker med øyne for Færøyenes interesser. For at han som amtmann skulle unngå å bli dratt inn i partipolitikken på Færøyene, trakk han seg fra Landstinget i 1906.Han måtte søke avskjed som amtmann i 1911 på grunn av helseplager, og flyttet tilbake til Danmark, hvor han ble konstituert som overrettssassessor (dommer) i København. Fra 1919 til 1933 var han dommer ved Østre Landsret i København.Han ble tildelt ridderkorset av Dannebrogordenen i 1898, og forfremmet til kommandør av 2. grad av samme orden i 1930 og til kommandør av 1. grad i 1933. Han ble også tildelt Dannebrogordenens hederstegn i 1928.


== Referanser ==
Day of Mourning

Day of Mourning er det fjerde studioalbummet fra det canadiske deathcore-bandet Despised Icon.


== Sporliste ==
«Les Temps Changent» – 3:29
«Day of Mourning» – 3:03
«MVP» – 3:25
«All for Nothing» – 3:15
«Eulogy» – 3:29
«Made of Glass» – 3:18
«Black Lungs» – 3:02
«Diva of Disgust» – 3:26
«Entre Le Bien et Le Mal» – 3:58
«Sleepless» – 4:47iTunes Bonus Sanger

 «Five One Four» - 3:01Japanske Bonus Sanger

 «In the Arms of Perdition (live)» - 4:57
 «Furtive Monologue (live)» - 3:38
 «Retina (live)» - 4:23
 «Bulletproof Scales (live)» - 3:43


== Kilder ==

(en) Day of Mourning på Discogs


== Eksterne lenker ==
(en) Day of Mourning på Discogs 
(en) Day of Mourning på MusicBrainz 
(en) Day of Mourning på AllMusic
Jon Erling Wevling

Jon Erling Wevling (født 2. april 1973) er en norsk skuespiller. Han er kjent blant annet fra TV 2s såpeserie Hotel Cæsar der han spilte den psykisk utviklingshemmede Donald Kværner i 45 episoder.


== Filmografi ==
1990: Døden på Oslo S (spillefilm) – Dønker med kniv
1996: Hamsun (spillefilm) – Espen Brodersen
1998: Hotel Cæsar – Donald Kværner
2000: Aberdeen (spillefilm) – Ansatt i flyselskap
2004: Hawaii, Oslo (spillefilm) – Mads
2007 Surf's Up (animasjonsfilm) – norsk stemme til en av figurene
2008: En perfekt dag for golf (kortfilm) – Frode
2011: Hjelp, vi er russ (spillefilm) – Karl Tore
2014–2015: Kampen for tilværelsen (TV-serie) – Føhhus


== Eksterne lenker ==
(en) Jon Erling Wevling på Internet Movie Database 
(no) Jon Erling Wevling hos Sceneweb 
(sv) Jon Erling Wevling i Svensk Filmdatabas 
(da) Jon Erling Wevling på Filmdatabasen
Alex Hansen

Alex Hansen (født 4. desember 1955 i Oslo) er norsk fysiker. Hans hovedvirkefelt er innen komplekse systemers fysikk. 
Hansen er cand.real. fra Universitetet i Oslo (1981) hvor hans veileder ved hovedfagsoppgaven var Finn Ravndal. Han fikk en ph.d. fra Cornell University i 1986. Etter flere postdoktoropphold, blant annet ved École normale supérieure i Paris, habiliterte Hansen ved Universitetet i Rennes 1 i Frankrike i 1992. I 2009 ble Hansen tildelt graden Doctor honoris causa ved dette universitetet. Fra 1994 har Hansen virket som professor i fysikk ved Norges teknisk-naturvitenskapelige universitet. 
Professor Hansen var visepresident i IUPAP i perioden 2011-2017.Fra 2013 er Alex Hansen sjefredaktør for Frontiers in Physics.Alex Hansen leder fra 2017 PoreLab, et senter for fremragende forskning.


== Referanser ==


== Eksterne lenker ==
(no) Publikasjoner av Alex Hansen i forskningsdokumentasjonssystemet CRIStin
(no) Publikasjoner av Alex Hansen i BIBSYS
Lorentz Høyer Buchwaldt

Lorentz Høyer Buchwaldt (født 7. desember 1841 i Viborg, død 14. desember 1933 i Hørsholm) var en dansk embedsmann.
Han ble født inn i Danmarks provinsborgerskap som sønn av handelsborger, stenderdeputert og formann i Viborgs borgerrepresentasjon Severin Andreas Morell Buchwaldt og hustru Henriette Juliane Elisabeth Høyer. Faren kom fra en kjøpmannsslekt, og moren kom fra en proprietærslekt i Sønderjylland.Han tok studentereksamen i Viborg i 1858 og juridisk embedseksamen ved Københavns Universitet i 1865. Han var først assistent ved sjø- og handelsretten i København. I 1878 ble han utnevnt til sorenskriver på Færøyene med bolig i Tórshavn, og i 1888 til amtmann på Færøyene. Han var innvalgt på det færøyske Lagtinget fra Suðurstreymoy fra 1880 til 1882, og møtte senere på tinget i kraft av sitt embede som amtmann fra 1888 til 1896.Han giftet seg på Frederiksberg i 1888 med Therese Augusta Petersen, datter av avdøde birkedommer, folketingsmann, justisråd og etatsråd Carl Nicolai Petersen og hustru Augusta Alexandrine Flensborg. Blant hennes søsken var Københavns politimester Eugen Petersen og nasjonaløkonom Otto Alexis Petersen-Studnitz.I 1896/1897 vendte Buchwaldt tilbake til Danmark, hvor han ble utnevnt til herredsfogd og skriver i Lejre herred samt birkedommer og skriver i Ledreborg birk med bolig i Lejre. Han avgikk med pensjon i 1904.Han ble i 1888 utnevnt til ridder av Dannebrogordenen.


== Referanser ==
Kardinge

Sportcentrum Kardinge er et idrettskompleks i den nederlandske byen Groningen. Hoveddelen av anlegget er en delvis overbygd bane for hurtigløp på skøyter, men komplekset omfatter også anlegg for svømming, ishockey, tennis og squash.
På denne banen ble junior-VM arrangert i 2001, ellers brukes banen for det meste til nasjonale løp.


== Se også ==
Liste over verdens raskeste skøytebaner


== Eksterne lenker ==
Sportcentrum Kardinges hjemmeside
Speed Skating News - banerekorder og resultater
Mathias Jung

Mathias Jung (født 17. desember 1958 i Trusetal), østtysk skiskytter som deltok i de olympiske vinterleker 1980 i Lake Placid. 
Jung vant en olympisk sølvmedalje i skiskyting under vinter-OL 1980 i Lake Placid. Han var med på det østtyske stafettlaget som kom på andreplass på 4 x 7,5 km stafett for menn, bak Sovjetunionen. De andre på laget var Klaus Siebert, Frank Ullrich og Eberhard Rösch.
Jung ble verdensmester i skiskyting to ganger, 1981 i Lahtis og 
1982 i Minsk, begge i stafett.


== OL-medaljer ==
1980  Lake Placid -  Sølv i skiskyting, 4 x 7,5 km stafett, menn  Øst-Tyskland


== VM-medaljer ==
1981  Lahtis -  Gull i skiskyting, 4 x 7,5 km stafett, menn  Øst-Tyskland
1982  Minsk -  Gull i skiskyting, 4 x 7,5 km stafett, menn  Øst-Tyskland
1983  Antholz -  Sølv i skiskyting, 4 x 7,5 km stafett, menn  Øst-Tyskland


== Eksterne lenker ==
(en) Mathias Jung – Olympedia 
(en) Mathias Jung – Sports-Reference (OL-resultater – arkivert) 
(en) Mathias Jung – databaseOlympics.com (arkivert)
Taliban-salafister

Taliban-salafister er medlemmer av en salafistisk frittstående gruppering innen Taliban. Medlemmer av denne grupperingen skal kun ha tilhold i Kunar-provinsen i Afghanistan og er ikke i stor grad utbredt i resten av landet. Det er noe uklart hvilken forbindelse gruppen har med Taliban, men de har sverget troskap til Talibans øverstekommanderende Mullah Omar.
Gruppen er i stor grad inspirert av salafisme som opprinnelig stammer fra Saudi-Arabia og som ble brakt til Afghanistan av arabiske mujahedin-krigere som slåss mot den sovjetiske okkupasjonen av Afghanistan på 1980-tallet.
Salafisme er en trosretning innen islam som i likhet med mange andre muslimske fundamentalister ønsker å gå tilbake til røttene av islam. Det finnes både voldelige og ikke-voldelige trosretninger innenfor salafisme.
Denne grupperingen er i Norge mest kjent for å ha kidnappet den norske journalisten og fotografen Pål Refsdal den 5. november 2009 da han var i Afghanistan for å produsere filmen Den andre siden.


== Referanser ==
Franz Bernreiter

Franz Bernreiter (født 13. februar 1954 i Bärnzell), er en vesttysk tidligere skiskytter som deltok i de olympiske vinterleker 1980 i Lake Placid.
Bernreiter vant en olympisk bronsemedalje i skiskyting under vinter-OL 1980 i Lake Placid. Han var med på det vesttyske stafettlaget som kom på tredjeplass på 4 x 7,5 km stafett for menn, bak Sovjetunionen og Øst-Tyskland. De andre på laget var Hans Estner, Peter Angerer og Gerhard Winkler.


== OL-medaljer ==
1980  Lake Placid -  Bronse i skiskyting, 4 x 7,5 km stafett, menn  Vest-Tyskland


== VM-medaljer ==
1981  Lahtis -  Sølv i skiskyting, 4 x 7,5 km stafett, menn  Vest-Tyskland


== Referanser ==


== Eksterne lenker ==
(en) Franz Bernreiter – Olympedia 
(en) Franz Bernreiter – Sports-Reference (OL-resultater – arkivert) 
(en) Franz Bernreiter – databaseOlympics.com (arkivert) 
(en) Franz Bernreiter – IBU
Hans Estner

Hans Estner (født 7. april 1951 i Tegernsee), er en vesttysk tidligere skiskytter som deltok i de olympiske vinterleker 1980 i Lake Placid. 
Estner vant en olympisk bronsemedalje i skiskyting under vinter-OL 1980 i Lake Placid. Han var med på det vesttyske stafettlaget som kom på tredjeplass på 4 x 7,5 km stafett for menn, bak Sovjetunionen og Øst-Tyskland. De andre på laget var Franz Bernreiter, Peter Angerer og Gerhard Winkler.


== OL-medaljer ==
1980  Lake Placid -  Bronse i skiskyting, 4 x 7,5 km stafett, menn  Vest-Tyskland


== VM-medaljer ==
1978  Hochfilzen -  Bronse i skiskyting, 4 x 7,5 km stafett, menn  Vest-Tyskland


== Eksterne lenker ==
(en) Hans Estner – Olympedia 
(en) Hans Estner – Sports-Reference (OL-resultater – arkivert) 
(en) Hans Estner – databaseOlympics.com (arkivert)
Gerhard Winkler

Gerhard Winkler (født 17. januar 1951 i Langewiesen), vesttysk skiskytter som deltok i de olympiske vinterleker 1980 i Lake Placid. 
Winkler vant en olympisk bronsemedalje i skiskyting under vinter-OL 1980 i Lake Placid. Han var med på det vesttyske stafettlaget som kom på tredjeplass på 4 x 7,5 km stafett for menn, bak Sovjetunionen og Øst-Tyskland. De andre på laget var Franz Bernreiter, Peter Angerer og Hans Estner.


== OL-medaljer ==
1980  Lake Placid -  Bronse i skiskyting, 4 x 7,5 km stafett, menn  Vest-Tyskland


== VM-medaljer ==
1978  Hochfilzen -  Bronse i skiskyting, 4 x 7,5 km stafett, menn  Vest-Tyskland


== Eksterne lenker ==
(en) Gerhard Winkler – Olympedia 
(en) Gerhard Winkler – Sports-Reference (OL-resultater – arkivert)
Paulo Thiago

Paulo Thiago (født 25. januar, 1981) er en brasiliansk Jiu-jitsu- og Judo-mester.


== Eksterne lenker ==
(en) Paulo Thiago på Internet Movie Database 
(en) Paulo Thiago – Sherdog
Jilin Provincial Speed Skating Rink

Jilin Provincial Speed Skating Rink er en hall for hurtigløp på skøyter i Changchun i provinsen Jilin i det nordøstlige Kina. Banen ble opprinnelig bygd som en utendørs kunstisbane i 1974, men i forbindelse med de asiatiske vinterlekene i 2007 ble banen overbygd. Banen ligger 210 moh.
Banen var arena for et verdenscupløp i sesongen 2008/09.


== Se også ==
Liste over verdens raskeste skøytebaner


== Referanser ==


== Eksterne lenker ==
Banens hjemmeside (på kinesisk)
Om banen på Changchun bys offisielle hjemmeside (på engelsk)
(en) Jilin Provincial Speed Skating Rink – Profil og resultatoversikt på SpeedSkatingNews.info.
Profil og resultatoversikt på SpeedSkatingStats.com en nl
Sergej Bulygin

Sergej Ivanovitsj Bulygin (russisk: Сергей Иванович Булыгин; født 1. juli 1963) er en sovjetisk tidligere skiskytter som deltok i de olympiske vinterleker 1984 i Sarajevo.
Bulygin ble olympisk mester i skiskyting under vinter-OL 1984 i Sarajevo. Han var med på Sovjetunionens stafettlag som vant 4 x 7,5 km stafett for menn, foran Norge og Vest-Tyskland. De andre på laget var Dmitrij Vasiljev, Jurij Kasjkarov og Algimantas Šalna.
Bulygin ble verdensmester fire ganger, alle i stafett eller lagkonkurranse.


== OL-medaljer ==
1984  Sarajevo -  Gull i skiskyting, 4 x 7,5 km stafett, menn  Sovjetunionen


== VM-medaljer ==
1983  Antholz -  Gull i skiskyting, 4 x 7,5 km stafett, menn  Sovjetunionen
1985  Ruhpolding -  Gull i skiskyting, 4 x 7,5 km stafett, menn  Sovjetunionen
1986  Oslo -  Gull i skiskyting, 4 x 7,5 km stafett, menn  Sovjetunionen
1989  Feistritz -  Gull i skiskyting, lagkonkurranse, menn  Sovjetunionen
1989  Feistritz -  Sølv i skiskyting, 10 km, menn  Sovjetunionen


== Referanser ==


== Eksterne lenker ==
(en) Sergej Bulygin – Olympedia 
(en) Sergej Bulygin – Sports-Reference (OL-resultater – arkivert) 
(en) Sergej Bulygin – IBU
Perfect Dark Zero

Perfect Dark Zero er et førstepersonsskytespill utviklet av Rare. I spillet tar man på seg rollen som Joanna Dark, en førsteklasses agent som ofte går under kodenavnet Dark Zero. Spillet er kun gitt ut på Xbox 360. Historien går over ca. tre døgn over hele verden.


== Handling ==
Spillet er et førstepersonsskytespill, og er delt inn i 14 forskjellige oppdrag hvor spilleren får rollen som Joanna Dark. Hvert oppdrag spesifiserer en rekke mål som spilleren må gjennomføre for å komme seg videre i spillet. For å klare et vellykket oppdrag, må spilleren fullføre alle primære mål, men hvis karakteren blir drept eller mislykkes med enkelte mål, må man begynne hele nivået på nytt. Oppdragene har også enkelte valgfrie mål som ikke er nødvendige å gjennomføre, men som legger til spillerens samlede poeng.
Enkelte mål krever at spilleren bruker høyteknologiske produkter eller handlinger, for eksempel å hacke seg inn på elektroniske enheter. Spillet består av fire vanskelighetsinnstillinger: Agent, Secret Agent, Perfect Agent, eller Dark Agent - som bare blir tilgjengelig hvis spilleren klarer å fullføre hele spillet med Perfect Agent. På høyere vanskelighetsgrad, legger spillet til flere mål og gjør fiender tøffere for å øke alle utfordringene. Handlingen til Perfect Dark Zero er lagt til år 2020, hvor en stor prosent-andel av verden blir kontrollert av forskjellige bedrifter.
Spilleren heter Joanna Dark, en dusørjeger som arbeider sammen med sin Jack og en annen data-hacker Chandra Sekhar. Gjengen er på leting etter Nathan Zeigler, en vitenskapsmann som skal ha blitt tatt til fange av en beryktet triadene-leder fra Hong Kong, ved navn Killian. Zeigler hadde lenge jobbet med en spesiell algoritme som var i stand til å dekode utenomjordiske tegn på et gravsted i Sør-Amerika. Joanna må derfor umiddelbart reise til Peru, for å finne en eldgammel gjenstand som kan fungere som en kraftkilde for Graal - et apparat som kan gi mennesker spesielle overmenneskelige krefter.


== Mottagelse ==
Perfect Dark Zero ble generelt godt mottatt, og fikk poengsummer på 81,27 % og 81 av 100 fra GameRankings og Metacritic. GameSpots Greg Kasavin ga spillet ni av ti poeng, og sa at spillet passet veldig bra for Xbox 360-konsollen, og at spillet var en god grunn for å skaffe seg en. Han sa også at spillet leverte alt man kunne håpe på fra et førstepersonsskytespill. Charles Onyett fra IGN roste spillets gjenspillingsverdi, men kritiserte at enspiller-delen av spillet var veldig svak.


== Referanser ==


== Eksterne lenker ==
(en) Perfect Dark Zero hos MobyGames 
(en) Perfect Dark Zero hos MobyGames 
(en) Perfect Dark Zero på Internet Movie Database 
(en) Perfect Dark Zero på Behind The Voice Actors 
(en) Perfect Dark Zero hos Giant Bomb 
(en) Perfect Dark Zero hos Internet Game Database 
(en) Perfect Dark Zero hos GameFAQs
Ernst Reiter

Ernst Reiter (født 31. oktober 1962), er en vesttysk tidligere skiskytter som deltok i de olympiske vinterleker 1984 i Sarajevo og 1988 i Calgary.
Reiter vant en olympisk bronsemedalje i skiskyting under vinter-OL 1984 i Sarajevo. Han var med på det vesttyske stafettlaget som kom på tredjeplass på 4 x 7,5 km stafett for menn, bak Sovjetunionen og Norge. De andre på laget var Peter Angerer, Walter Pichler og Fritz Fischer.
Fire år senere, under 1988 i Calgary vant han en sølvmedalje, sammen med Peter Angerer, Stefan Höck og Fritz Fischer ble han nummer to på 4 x 7,5 km stafett, bak Sovjetunionen.


== OL-medaljer ==
1988  Calgary -  Sølv i skiskyting, 4 x 7,5 km stafett, menn  Vest-Tyskland
1984  Sarajevo -  Bronse i skiskyting, 4 x 7,5 km stafett, menn  Vest-Tyskland


== VM-medaljer ==
1987  Lake Placid -  Bronse i skiskyting, 4 x 7,5 km stafett, menn  Vest-Tyskland


== Referanser ==


== Eksterne lenker ==
(de) Ernst Reiter – Munzinger Sportsarchiv 
(en) Ernst Reiter – Olympedia 
(en) Ernst Reiter – Sports-Reference (OL-resultater – arkivert) 
(en) Ernst Reiter – IBU
Walter Pichler

Walter Georg Pichler (født 23. oktober 1959 i Bad Reichenhall), vesttysk skiskytter som deltok i de olympiske vinterleker 1984 i Sarajevo.
Pichler vant en olympisk bronsemedalje i skiskyting under vinter-OL 1984 i Sarajevo. Han var med på det vesttyske stafettlaget som kom på tredjeplass på 4 x 7,5 km stafett for menn, bak Sovjetunionen og Norge. De andre på laget var Peter Angerer, Ernst Reiter og Fritz Fischer.
Etter den aktive karrieren har han vært trener for både USAs og Storbritannias landslag i skiskyting. Han er søskenbarn til skiskyttertreneren Wolfgang Pichler.


== OL-medaljer ==
1984  Sarajevo -  Bronse i skiskyting, 4 x 7,5 km stafett, menn  Vest-Tyskland


== VM-medaljer ==
1987  Ruhpolding -  Bronse i skiskyting, 4 x 7,5 km stafett, menn  Vest-Tyskland


== Referanser ==


== Eksterne lenker ==
(de) Walter Pichler – Munzinger Sportsarchiv 
(en) Walter Pichler – Olympedia 
(en) Walter Pichler – Sports-Reference (OL-resultater – arkivert) 
(en) Walter Pichler – IBU
Hunderi

Hunderi kan vise til:

Hunderi – et gårdsområde i Lærdal i Sogn og Fjordane
Una Line Ree Hunderi – norsk fotograf
Stemland

Stemland er ei lita grend i Valnesfjord i Fauske kommune i Nordland.


== Etternavn ==
139 personer i Norge har etternavnet Stemland ifølge Statistisk sentralbyrå. Noen av disse er Kristin Mürer Stemland, Bjørn Erik Stemland, Tore Stemland og Linn Stemland.
Kiikka

Kiikka er en tidligere kommune i landskapet Birkaland i Finland. Kommunen hadde 3 056 innbyggere i 1973. Kiikka var en finskspråklig kommune.
I 1981 ble kommunene Keikyä og Kiikka slått sammen med Äetsä kommune. Den 1. januar 2009 ble Äetsä kommune sammen med kommunene Mouhijärvi og Vammala slått sammen til den nye bykommunen Sastamala.
Huaibei Guoan kullkraftverk

Huaibei Guo'an kullkraftverk er et kullkraftverk i Huaibei i provinsen Anhui i det østlige Kina. Det har en installert produksjonskapasitet på 640 MW fordelt på 2 like store enheter.
Det eksisterer planer om å bygge ut ytterligere 2 x 660 MW, slik at totaleffekten i så fall kan komme opp i 1.960 MW. Anlegget er deleid av selskapet Citic Pacific og av Guoan Corporation.
Like i nærheten ligger Huaibei Hushan kullkraftverk.


== Eksterne lenker ==
Citic Pacific – Huai Bei Guoan.
All Chinese Utility Plants – McIlvaines Company, besøkt 3. desember 2011.
Zhengzhou Xinli kullkraftverk

Må ikke forveksles med Zhengzhou CITIC kullkraftverk eller Zhengzhou gasskraftverk Zhengzhou Xinli kullkraftverk, også kjent som Zhenzhou Thermal, er et kullkraftverk ved Zhengzhou i provinsen Henan i det nordlige Kina. Det har en installert produksjonskapasitet på 1000 MW fordelt på 5 like store blokker. Anlegget ble bygd ut 1990–2007, og er deleid av selskapet Citic Pacific.
Årsproduksjonen skal opp i 7,9 TWh elektrisk kraft. Årlig utslipp er 9,17 millioner tonn CO2.


== Se også ==
Liste over verdens største kullkraftverk


== Referanser ==


== Eksterne lenker ==
Citic Pacific – Zhengzhou Xinli.
Ligang kullkraftverk

Ligang kullkraftverk er et kullkraftverk i provinsen Jiangsu i det østlige Kina. Det har en installert produksjonskapasitet på 3960 MW fordelt på 6 blokker. Anlegget ble bygd ut 1990–2006, og er deleid av selskapet Citic Pacific.


== Se også ==
Liste over verdens største kullkraftverk


== Referanser ==


== Eksterne lenker ==
Citic Pacific – Ligang.
Epark

Epark (fra gresk επαρχία, eparkhia, av epi, «ved, over», og archo's, «leder, hersker») vandligvis lederen eller befalhavende, særskilt stattholder i en provins. Dennes embete, også det forvaltningsområde som han administrerte, kalles eparki (gresk eparchi'a). Det ble benyttet som betegnelse for provinsene (eparki) i det bysantinske rike.
I de ortodokse samt orientalsk-katolske kirker betegnes biskoper som eparker. Tilsvarende kalles bispedømmer eparki, erkebiskoper erkeepark og erkebispedømmer erkeeparki. Et eparki som ligger utenfor sin respektive kirkes utbredelsesområde, omtales som eksarkat.


== Referanser ==
Epark (andre betydninger)

Epark har flere betydninger:

epark (biskop)
epark (stattholder)
Eparki

Eparki refererer til et område regjert av en epark, samt hans stilling. De sivile forvaltningsdistriktene i Østromerriket (det bysantinske rike) ble betegnet som eparki (gresk: επαρχία; latin: eparchia), som løselig kan oversettes som styre eller jurisdiksjon over noe, som en provins, prefektur, eller territorium. Det var totalt 64 slik i Østromerriket, før de ble omorganisert inn i themeer. Et eparki tilsvarte en romersk provins, og de sistnevnte ble også omtalt som eparkier på gresk.Eparki har særskilt betydning i politikk, historie og hierarkiet i de østlige ortodokse kirkene, og i den tidlige kirke var eparki en prelat som var overhode av et bispedømme. Begrepet er avledet fra senlatin exarchus, igjen fra gresk exarkhos, «en leder», sammensatt fra ex + arkhos, «leder, høvding, hersker», sammenlign med arkont.


== Se også ==
Eksarkat


== Referanser ==
Eparki (andre betydninger)

Eparki har flere betydninger:

Eparki (bispedømme)
Eparki (provins)
Shenzhen Mawan kullkraftverk

Shenzhen Mawan kullkraftverk (kinesisk Ma Wan betyr «Mother Bay»), også kjent under navnet Shenzhen Xibu kullkraftverk, er et kullkraftverk i havneområdet ved millionbyen Shenzhen i provinsen Guangdong i det sørlige Kina. Det har en installert produksjonskapasitet på 1.800 – 1.840 MW, i 6 blokker av ca. 300 MW hver. Anlegget ble bygd ut av selskapet Shenzhen Energy.


== Eksterne lenker ==
NWPCG - Major Power Projects Constructed.
Shenzhen Energy - Introduction.
All Chinese Utility Plants – McIlvaines.
Shenzhen Øst kullkraftverk

Shenzhen Øst kullkraftverk er et kullkraftverk i havneområdet ved millionbyen Shenzhen i provinsen Guangdong i det sørlige Kina. Det har en installert produksjonskapasitet på 1170 MW. Anlegget ble bygd ut av selskapet Shenzhen Energy.


== Eksterne lenker ==
Shenzhen Energy - Introduction.
Mollisjok fjellstue

Mollisjok fjellstue (eller Mollesjohka, Mollesjok) i Karasjok kommune i Finnmark er en av statens fjellstuer og forvaltes av Reindriftsforvaltningen. Fjellstua har 54  sengeplasser og ligger like sør for innsjøen Iešjávri, i nærheten av Iesjokka, et av de mest fiskerike vannene i fylket. Det er omtrent like langt til Alta, Karasjok, Kautokeino og Lakselv. Fjellstua er uten veiforbindelse.
Den gamle ferdselsåra mellom Alta og Karasjok er merket forbi fjellstua, og tar om lag fire dagsmarsjer.


== Se også ==
Jotka Fjellstue
Ravnastua


== Eksterne lenker ==
Mollisjok Fjellstue